Agartala

Agartala (bengali: , Agortôla) er hovedstaden i den indiske delstaten Tripura. Den ligger på bredden av Haora-elven og 2 km fra grensen til Bangladesh. Etter en utvidelse av byen i 2004 hadde den en befolkning på 367 822. Ved folketellingen i 2001 hadde byen 189 327 innbyggere.

Historie

Grunnleggelse 
Den gamle hovedstaden i den daværende vasallstaten "Swadhin Tripura" lå i Rangamati (Udaipur, Sør-Tripura), ved bredden av elven Gomati. I år 1760 ble hovedstaden skiftet av maharaja Krishna Kishore Manikya (regjerte i perioden 1829-49) tilhørende Manikya-dynastiet til å være dagens gamle Agartala, som ligger ved bredden av elven Haora. Hovedstaden fikk navnet "Haveli". På grunn av gjentatte invasjoner utført av kukifolket og også for å opprettholde enkel kommunikasjon med det britiske Bengal, begynte Maharaja Krishna Kishore Manikya i 1849 prosessen med å skifte hovedstaden fra Gamle Haveli (Old Haveli) til Nye Haveli (New Haveli), det som idag er Agartala. 

Under Britisk India var Agartala hovedstaden i det som én gang var delstaten Hill Tippera. I 1874–75 ble byen en kommune og i 1901 hadde Agartala 9 513 innbyggere.

Agartala kommune 

Agartala kommune ble ved hjelp av en kongelig proklamasjon dannet i siste del av 1871 under styret til Maharaja Bir Chandra Manikya (1862–96), i et område på ca. 7,8 km² og med en befolkning på bare 875. A.W.S. Power, første politiske agent for Tipperah fra Storbritannia ble også utnevnt til ordfører i Agartala kommune i året 1872. Han var aktiv som ordfører i årene 1872-73.

Planlagt by 
Maharaja Bir Bikram Manikya Bahadur blir kalt grunnleggeren av den planlagte byen Agartala. Tidlig i 1940-årene ble byens hele infrastruktur omorganisert i et planlagt prosjekt. Resultatet ble bedre veier og et markedsbygg.

Nyere tid 
Den 1. oktober 2008 ble byen rammet av fem bombeeksplosjoner. Minst fire mennesker døde og opp imot 100 ble skadet som følge av eksplosjonene.

Geografi 
 
Agartala ligger gjennomsnittlig 16 moh. Byen ligger på en slette langs Haora-elven, men byen strekker seg også til de lavereliggende traktene i nord.

Nærområder 
Agartala er en by som består av mange såkalte paraer, som betyr "nærområder" på bengali. Hvert nærområde eller para er vanligvis en kommunal avdeling også.

Lokaliteter 
Byens nærområder (eller bydeler) inkluderer: Krishnanagar, Banamalipur, Math Chowmuhani, Dhaleswar, Pratapgar Area, Kashari Patti, Kaman Chowmuni, Radha Nagar, Shibnagar, Ramnagar, Joynagar, Abhoynagar, Radhanagar, Arundhutinagar, Gol Bazaar, Gurkha Basti, Kunjaban, College Tilla, Indranagar, Volagiri, Arundhuti Nagar, Bhati Abhoynagar, 79 Tilla, New Capital Complex (GB, Agartala), Amtali, Badhar Ghat, Lake Chowmuni, Ganaraj Chowmuni, Durjoynagar, Bardowali, Bottala, Melarmath osv. 

Disse områdene er videre delt inn i boligblokker, som f.eks. Banamalipur som er delt inn i North Banamalipur, Madhya Banamalipur, South Banamalipur osv. 

Byens områder vokser veldig raskt, og det er estimert at byen vil vokse og inkludere mange flere utenforliggende byer og kommuner i de kommende årene.

Klima 
Agartala har ekstremt klima hele året. Somrene varer fra mars til juni og er varme. Deretter kommer monsunperioden i juli og varer frem til september. I denne perioden er fuktigheten høy og nedbørsmengden veldig stor. Vintrene varer fra oktober til februar og er kalde.

Demografi 
Ved folketellingen i 2001 hadde Agartala 189 327 innbyggere. Av disse utgjorde 50 % menn og 50 % kvinner. Den gjennomsnittlige lesekyndigheten i byen var da 85 %, noe som er mye høyere enn landsgjennomsnittet på 59,5 %. Mannlig lesekyndighet var 52 %, og 48 % av kvinnene kunne lese. 8 % av befolkningen i Agartala var barn under 6 år.

Befolkningsvekst 
I 1941 hadde Agartala 17 693 innbyggere. I 1991 hadde byen 157 358 innbyggere. I 2004 hadde innbyggertallet økt til 367 822. 

Raskt overblikk over Agartalas vekst:

Økonomi 
Siden byen er delstatshovedstad er størsteparten av befolkningen ansatt som arbeidere i delstatens og byens offentlige styre, og noen jobber også i statseide bedrifter. Men Agartala er også et handelssentrum i et viktig jordbruksområde. De viktigste produktene som eksporteres fra Agartala er te, gummi og gass (LPG).

Offentlig sektor 
Under er de største offentlige virksomhetene i Agartala nevnt:
 ONGC (Oil and Natural Gas Corporation)
 GAIL (Gas Authority of India Ltd.)
 BSNL (Bharat Sanchar Nigam Limited) 
 TRTC

Privat sektor 
Det finnes også en stor variasjon av private virksomheter i byen, og deres forretningsområde ligger først og fremst i Gol Bazaar og Kaman Chowmuhani, som har mange butikker, bazaar, banker ol. Store indiske banker som har sine kontorer i Agartala er Tripura Grameen Bank, SBI, PNB, UTI Bank, ICICI Bank, Vijaya Bank, Canara Bank, UCO Bank og HDFC Bank. Selv om mange banker har kommet i Tripura, og spesielt i Agartala, er Tripura Grameen Bank den største og mest brukte banken. Den har flest kontorer i delstaten.

Politikk og administrasjon 
Agartala by blir styrt av Agartala Municipal Council (AMC), som deler byen i mange avdelinger. Hver avdeling har en valgt avdelingsrepresentant eller byrådsleder. Byen er også delt inn mange postsoner for å lette postadministrasjonen. 

Indias Kommunstiske Parti (Communist Party of India, CPI) har stor støtte blant befolkningen i Tripuraregionen, og ved parlamentsvalget i 2004 fikk partiet nesten 71 % av stemmene. .

Transport

Vei 

NH 44 (National Highway 44) forbinder Agartala til Assam og resten av India med veier. Hovedveiene (NH 44, NH 44A) forbinder Agartala til Silchar (317 km), Guwahati (599 km), Shillong (499 km), Dharmanagar (200 km) og Aizawl (443 km). En busservice forbinder også byen til Dhaka (150 km). 

Agartala har gode veiforbindelser til andre deler av delstaten Tripura. NH 44 har blitt forlenget til sør, og forbedrer dermed veiforbindelsene ytterligere mellom Agartala og Sør-Tripura. Busser, jeepbiler og SUV-biler er de mest brukte offentlige kjøretøyene, mens biler og varebiler vanligvis blir brukt til privat leie. 

Den vanligste transportmåten innenfor byen utgjør et nettverk av sykkeltaxi, tuk-tuk og busser.

Flyplass 
Agartala er også forbindet med flyplass. Moderniserte Agartala lufthavn forbinder byen til andre indiske byer. Det er direkteflyvninger til Kolkata, Imphal, Chennai, Aizwal og Guwahati.

De største flyselskapene som bruker flyplassen til siviltrafikk er Air India, Jet Airways, Indigo Airlines, Kingfisher Airlines og Air Deccan.

Jernbane 
Agartala har vært fullstendig forbindet med jernbane til andre byer i India siden 28. juni 2008. Grunnlaget for den 119 km lange ruten mellom Kumarghat og Agartala ble lagt i 1996 av den tidligere statsministeren H.D. Deve Gowda. Agartala er den andre hovedstadsbyen (etter Guwahati i Assam) i nordøst som blir forbindet med Indias store jernbanenett.

Folk og kultur 
Byen består i all hovedsak av bengalere, og den bengalske kulturen og bengalispråket dominerer byen. De største festivalene i byen er Durgapudsja og Saraswatipudsja, som begge reflekterer påvirkningen av den bengalske kulturen. Det finnes også en økende populasjon av innfødte tripurifolk i byen. Blant dette folket er Kharchi- og Gariapudsjaene de mest kjente.

Språk 
Bengali er det vanlige språket som blir brukt i Agartala. Andre brukte språk inkluderer kokborok (Tripurispråk), manipuri, chakma, nepalsk osv.

Religion 

Hinduisme er den dominerende religionen og det er bygd mange templer rundt om i byen. Islam har også mange tilhengere. Buddhisme blir praktisert av chakmafolket (også kjent som changmafolket) og det finnes et kloster kalt "Buddha Mandir" i Abhoynagar. Kristendom får også flere og flere tilhengere, majoriteten av de kristne lever blant innfødte tripurifolk. De fleste kristne tilhører baptistkirken. 

De viktigste religiøse byggene er nevnt under.

Templer 
De viktigste templene er:
 Laxmi Narayan Bari-templet i Palace Compound.
 Jagannath-templet.
 Ram Thakurs Ashram i Banamalipur.
 Durga Bari-templet i Palace Compound.

Kirker 
 Agartala Baptist Church, Arundhutinagar, den eldste kirken i Agartala
 Agartala City Baptist Church, Krishnanagar
 Capital Baptist Church, Gurkhabasti
 City Baptist Church, Melarmath
 Khakotor Baptist Church, Abhoynagar
 St. Joseph's Catholic Church, Durjoynagar

Utdanning 
Agartala har mange utdanningsinstitusjoner, skoler og college, samt et sentralt universitet. 

Universiteter i Agartala inkluderer Tripura University, ICFAI University (The Institute of Chartered Financial Analysts of India University) og Indira Gandhi National Open University. Førstnevnte universitet er delstatens ordinære statlige universitet, og åpnet i 1947. 

Det finnes som nevnt mange ulike college i byen. Blant disse har man National Institute of Technology, MBB College (Maharaja Bir Bikram College), Women's College, Ramthakur College, Tripura Medical College, Agartala Government Medical College, Tripura Institute of Technology, Agartala Polytechnic College, Women's Polytechnic, Regional Institute of Pharmaceutical Sciences And Technology (RIPSAT) og Tripura Institute Of Para-medical Sciences.

Turisme

Severdigheter 
College Tilla – Maharaja Bir Bikram College, Tripura University bygninger, fotballbane, internasjonal cricketstadion, malerisk landskap og rene naturlige innsjøer.
Ujjayantapalasset – palasset til tripurakongene, now omgjort til delstatens lovgivende forsamling.
Jagannath-templet — hindutempel tilhørende Vaishnavaskolens livssyn.
Umamaheswart-templet — hindutempel tilhørende Shaiva- og Shaktaskolenes livssyn.
Venuban Vihar
Budhha Mandir
Puratan Agartala
Tripura State Museum at Post Office Chowmuhani.

Parker 
Rabindra Kanan
Children's Park
Nehru Park

Hotell 
Hotel Rajdhani
Ginger Hotel
Hotel Rajarshi
Royal Guest House

Referanser

Eksterne lenker 
  
 Om Agartala kommune (engelsk)
 Turisme i Agartala (engelsk)

Byer i Tripura